ಮುನಿಯಪ್ಪನವರ ತಂದೆ ಉದ್ಯಾನನಗರಿಗೆ ಮೊದಲು ಬಂದಾಗ, ’ಕರ್ನಾಟಕ ಗಾಲ್ಪ್ ಅಸೋಸಿಯೇಷನ್’ ನಲ್ಲಿ ಹಸಿರುಹುಲ್ಲು ಕತ್ತರಿಸಿ ಒಪ್ಪಮಾಡುವ ಕೆಲಸಕ್ಕೆ ಸೇರಿಕೊಂಡರು. ಹಣಸಾಕಾಗದೆ, ತಮ್ಮ ಮಗನನ್ನೂ ತಮ್ಮ ಜೊತೆಗೆ ಸೇರಿಸಿಕೊಂಡರು. ಗಾಲ್ಫರ್ ಗಳಿಗೆ ಅವರು ’ಕ್ಯಾಡಿ’ ಸಹಾಯಕರಾಗಿ ಕೆಲಸಮಾಡುತ್ತಿದ್ದರು. ಮತ್ತೆ ಕ್ಯಾಡಿ ಕೆಲಸ ತಪ್ಪಿಸಿ, ಹುಲ್ಲುಕತ್ತರಿಸುವ ಕೆಲಸಕ್ಕೆ ಸೇರಿಸಿದರು.ದಿನಕ್ಕೆ ದಿನಕ್ಕೆ ೬೫ ರೂಪಾಯಿ ಸಿಗುತ್ತಿತ್ತು. ಗಾಲ್ಫ್ ಕೋರ್ಸ್ ನ ’ಕಿಲ್ಪಾಡಿ’ ಎನ್ನುವವರು, ಮುನಿಯಪ್ಪನವರ ಪ್ರತಿಭೆಯನ್ನು ಗುರುತಿಸಿ, ಪುನಃ 'ಕ್ಯಾಡಿ' ಕೆಲಸಕ್ಕೆ ಸೇರಿಸಿದರು. ಆಗ ಮುನಿಯಪ್ಪನವರು, ಮರದ ಕೊಂಬೆಗೆ ಮೊಳೆಹೊಡೆದು, ಗಾಲ್ಫ್ ಕ್ಲಬ್ ಮಾಡಿಕೊಂಡು ಅಭ್ಯಾಸಮಾಡುತ್ತಿದ್ದರು. ಹಾಗೆಯೇ ಚಿಕ್ಕ-ಪುಟ್ಟ ಟೂರ್ನಿಗಳನ್ನು ಆಡುತ್ತಾ ಗಾಲ್ಫಿನ ನಾಡಿ-ಮಿಡಿತ ಅರಿತರು. ’ಗಾಲ್ಫ್ ಕ್ಲಬ್ ನ ಸದಸ್ಯರ’ ಹಣದ ಪ್ರೋತ್ಸಾಹ,ಮತ್ತು ಸಹಾಯದಿಂದ ಅವರು ಮುಂದುವರೆಯಲು ಸಹಾಯವಾಯಿತು.೩೨ ವರ್ಷದ ಮುನಿಯಪ್ಪನವರಿಗೆ ಒಂದು ಗಂಡುಮಗು, ಮತ್ತು ಒಂದು ಹೆಣ್ಣುಮಗುವಿದೆ. ’ಟೈಗರ್ ವುಡ್ಸ್’ ಆಡುವ ಎಲ್ಲಾ ಟೂರ್ನಿಗಳನ್ನು ಮುನಿಯಪ್ಪ, ಟಿವಿಯಲ್ಲಿ ತಪ್ಪದೆ ವೀಕ್ಷಿಸುತ್ತಾರೆ. ಶ್ರೀಮಂತರಿಗೆ ಮಾತ್ರ ಮೀಸಲಾದ ಈ ಕ್ರೀಡೆ ದೇವರದಯದಿಂದ ಮುನಿಯಪ್ಪನವರ ಕೈಗೆಟುಕಿದೆ.ಅವರ ಸಾಧನೆ ಯುವಜನರಿಗೆ ಮಾದರಿಯಾಗಿದೆ.
ಮುನಿಯಪ್ಪನವರ ಪ್ರತಿಭೆಗೆ ನೀರೆರೆದ ಮಹನೀಯರು
ಪ್ರತಿಸ್ಪರ್ಧಿ,’ಲೇ ಸಂಗ್’
'ಟೈಗರ್ ವುಡ್ಸ್', ಕ್ರೀಡಾಜಗತ್ತಿನ ಬಹುದೊಡ್ಡಹೆಸರು- ಮುನಿಯಪ್ಪನವರ ಆದರ್ಶವಾಯಿತು
ಭಾರತದ ವಿಖ್ಯಾತ ಗಾಲ್ಫ್ ಆಟಗಾರರು